google/wiki40b huggingface dataset:
Μεϊλισερβέτ Καντινεφέντι

Βιογραφία

Η Μεϊλισερβέτ Καντινεφέντι γεννήθηκε το 1869 στο Μπατούμι και ήταν Κιρκασιανής καταγωγής. Είχε μια μεγαλύτερη αδελφή, η οποία ήταν σύζυγος πρεσβευτή στη Ρώμη. Η αδελφή της την πήρε μαζί της στην Ιταλία, και της προσέφερε μια άριστη εκπαίδευση. Έμαθε αρκετές γλώσσες. Αφού παρέμειναν στην Ιταλία για περισσότερο από οκτώ χρόνια, οι δύο αδελφές επέστρεψαν στην Κωνσταντινούπολη όπου ζούσαν μια μοναχική ζωή. 
Η αδελφή της Μεϊλισερβέτ γνώρισε την Ρεφιά Σουλτάν. Στην Μεϊλισερβέτ άρεσε τόσο πολύ τη ζωή του παλατιού, αποφάσισε ότι δεν θα φύγει. Η Ρεφιά Σουλτάν πήρε την Μεϊλισερβέτ στο παλάτι και της έδωσε ειδική εκπαίδευση. Στις 8 Ιουνίου 1874 η Μεϊλισερβέτ παντρεύτηκε τον Μουράτ στο Παλάτι Ντολμαμπαχτσέ. Ένα χρόνο αργότερα γέννησε τον μοναδικό της παιδί, μια κόρη την Φεχιμέ Σουλτάν.
Η Μεϊλισερβέτ Καντινεφέντι πέθανε μετά από μια σύντομη ασθένεια στις 3 Δεκεμβρίου 1903 στο Παλάτι Τσιραγάν στην Κωνσταντινούπολη σε ηλικία 49 ετών.
Χριστουγεννιάτικα τραγούδια

Τα περισσότερο δημοφιλή χριστουγεννιάτικα τραγούδια, διεθνή και ελληνικά είναι:
Δροσιά Αχαΐας

Ιστορία

Η περιοχή κατοικείται από την αρχαιότητα, και αυτό το μαρτυρά και το αρχαίο μυκηναϊκό νεκροταφείο που ανακαλύφθηκε εκεί το 1928. Ίσως στην θέση της Δροσιάς να υπήρχε στην αρχαιότητα η πόλη Ευπάγιο.

Κάστρο

Κοντά στη Δροσιά, στα βορειοδυτικά, υπάρχουν ερείπια του λεγόμενου σήμερα Γυφτόκαστρο, αγνώστου κατασκευής, πιθανώς φράγκικο. Άγνωστη είναι και η ιστορία του κάστρου· το οποίο πιθανότατα χρησίμευε για αμυντικούς σκοπούς και έλεγχο της γύρω περιοχής.

Νεώτερα χρόνια

Το χωριό αναφέρεται κατά την τουρκοκρατία και ενετοκρατία σε απογραφές με την ονομασία Προστοβίτσα. Στην βενετική απογραφή του 1689 είχε 134 κάτοικους και στην απογραφή Grimani, του 1700, είχε 156 κατοίκους (42 οικογένειες). Από τη Δροσιά κατάγονταν οι ηρωικοί αγωνιστές της Επανάστασης του 1821, Κωνσταντίνος Γιαννιάς και Γιώργος Γιαννιάς, οι κλεφταρματολοί Καραχάλιος και Προστοβίτης και Μήτρος Μαντάς.

Διοικητική εξέλιξη

Στις 20/04/1835 έγινε έδρα του Δήμου Ερυμάνθειας. Στις 08/03/1841, με το ΦΕΚ 5Α, αποσπάστηκε από τον δήμο Ερυμανθίας και προσαρτήθηκε στον τότε Δήμο Τριταίας οριζόμενη ως έδρα του. Έδρα του Δήμου Τριταίας παρέμεινε ως την 08/03/1862, που με το ΦΕΚ 15Α μεταφέρθηκε για μία χρονιά στο Τουρκοχώρι. Με το ΦΕΚ 29Α της 14/08/1863 ορίστηκε εκ νέου ως έδρα του τότε Δήμου Τριταίας και παρέμεινε έδρα του μέχρι την 28/08/1912, όπου, με το ΦΕΚ 256Α, ορίστηκε ως έδρα της τότε Κοινότητας Προστοβίτσας. Με το ΦΕΚ 287Α της 10/10/1955 μετονομάστηκε από Προστοβίτσα σε Δροσιά, ομοίως και η Κοινότητα. Με το ΦΕΚ 244Α της 04/12/1997 η Κοινότητα Δροσιάς αποτέλεσε δημοτικό διαμέρισμα του νέου Δήμου Τριταίας και η Δροσιά παρέμεινε έδρα του δημοτικού διαμερίσματος. Με το ΦΕΚ 87Α της 07/06/2010 η Δροσιά έγινε έδρα της ομώνυμης τοπικής κοινότητας και υπήχθη στον νεοπαγή Δήμο Ερυμάνθου.

Λοιπά στοιχεία

Στην πλατεία του χωριού υπάρχει ένας υπεραιωνόβιος πλάτανος· του Γιαννιά, όπως λέγεται, στις ρίζες του οποιου υπάρχει πηγή.
Got to Be There

Περιγραφή

Η Motown κυκλοφόρησε το solo album του Τζάκσον παράλληλα με το άλμπουμ του Ντόννι Όσμοντ, ο οποίος ήταν γνωστός για τα τραγούδια Sweet & Innocent και Puppy Love. Το Got To Be There (8η θέση) και το Hey Girl/I Knew You When του Όσμοντ (9η θέση) επέστρεψαν στο Hot 100 στις 15 Ιανουαρίου 1972. Ο Τζάκσον είχε κάνει ένα hit με το ομώνυμο τραγούδι και το Rockin' Robin, το οποίο, όπως και το Puppy Love του Όσμοντ, ήταν remake ενός τραγουδιού της δεκαετίας του 1950.
Αυτά τα δύο hits έλαβαν τη 5η και 6η θέση στο Hot 100, στις 8 Απριλίου 1972. Το I Wanna Be Where You Are του Τζάκσον (27η θέση) του Τζάκσον και το Too Young του Όσμοντ (28η θέση) θα επιστρέψουν στο Hot 100 στις 24 Ιουνίου 1972. Το άλμπουμ έχει νέες εκδοχές του Ain't No Sunshine, του You've Got a Friend και του Love Is Here and Now You're Gone.

Reception

Το άλμπουμ έφθασε στη 14η θέση του US pop albums chart και στη 3η θέση στο US R&B album chart.
Το Rolling Stone (12/7/72, p.68) - «καλλιτεχνικό, καλά κομμάτια ως συνήθως από τους Τζάκσον 5...γλυκιά συγκινητική φωνή...αθωότητα και παντελής επαγγελματισμός...συναρπαστικό και ακαταμάχητο»
Μαίναλο

Ονομασία

Το όνομα "Μαίναλο" έχει αρχαιοελληνική προέλευση καθώς σημαίνει την ιερή μανία, δηλαδή τη θεία παραφορά που φέρνει η άγρια φύση.

Ποταμοί που πηγάζουν από το Μαίναλο

Από το Μαίναλο πηγάζουν δύο παραπόταμοι του Αλφειού. Ο ένας είναι ο Λούσιος, που πηγάζει από τα βορειοδυτικά του βουνού, κοντά στο χωριό Καρκαλού και δημιουργεί ρέοντας ένα περίφημο φαράγγι. Ο άλλος είναι ο  Ελισσώνας ο οποίος πηγάζει από το κεντρικό τμήμα του βουνού ανάμεσα στα χωριά Πιάνα και Αλωνίσταινα και συναντάει τον Αλφειό κοντά στη Μεγαλόπολη.

Χωριά του Μαινάλου

Στο Μαίναλο βρίσκονται ορισμένα από τα ορεινότερα χωριά της Ελλάδας. Τα ορεινότερα χωριά του Μαινάλου είναι τα Μαγούλιανα (1.365μ.) και η Αλωνίσταινα (1.220μ.). Επίσης βρίσκονται ορισμένα από τα ιστορικότερα χωριά της Ελλάδας αφού τα χωριά του Μαινάλου πρωτοστάτησαν στην Επανάσταση του 1821. Η Βλαχέρνα, Η Δημητσάνα, η Στεμνίτσα, τα Λαγκάδια, το Λιμποβίσι -το χωριό του Θ. Κολοκοτρώνη- και η Πιάνα είναι μερικά απ' αυτά. Ορισμένα από τα χωριά του Μαινάλου είναι ιδιαίτερα τουριστικά στην σύγχρονη εποχή, όπως η Δημητσάνα, η Στεμνίτσα και η κωμόπολη Βυτίνα. Στην ανατολική του πλευρά βρίσκεται η κωμόπολη Λεβίδι. Στους νοτιοανατολικούς πρόποδες του Μαινάλου βρίσκεται η πόλη της Τρίπολης, έδρα του Νομού Αρκαδίας.

Χλωρίδα

Το Μαίναλον μέχρι τις πυρκαγιές του Σεπτέμβρη του 2011 ήταν ελατοσκέπαστο κυρίως στην βορειοδυτική του πλευρά, γυρώ από τα χωριά Βυτίνα, Αλωνίσταινα και Χρυσοβίτσι. Στην ανατολική του πλευρά η βλάστηση είναι φτωχότερη ενώ στην νότια πλευρά του κυριαρχεί το πεύκο και το κυπαρίσσι. Το Μαίναλο εντάχθηκε στο δίκτυο προστασίας και ανάδειξης Natura 2000 με κωδικό GR2520001.

Αρχαιότητα

Η περιοχή του Μαινάλου κατοικείται από την αρχαιότητα. Οι αρχαίοι κάτοικοι της περιοχής ήταν οι Αρκάδες. Εκτός από τους άλλους Ολύμπιους θεούς λάτρευαν τον θεό Πάνα του οποίου η λατρεία εξαπλώθηκε και στην υπόλοιπη Ελλάδα. Σημαντικές αρχαίες πόλεις της περιοχής ήταν ο Ορχομενός, η Μαντίνεια, η Τεγέα, η Υψούς (στη σημερινή Στεμνίτσα), τα Δίπαια και το Ορέσθειο, ενώ κατά την ελληνιστική περίοδο αναπτύχθηκε κυρίως η Μεγαλόπολη.

Μεσαιωνική περίοδος

Τον μεσαίωνα στην Αρκαδία όπως και σε πολλά άλλα μέρη της Πελοποννήσου εγκαταστάθηκαν Σλάβοι, κάτι που μαρτυράνε και τα πολυάριθμα Σλαβικά τοπονύμια (Βαλτέτσι, Στεμνίτσα, Ζιγοβίστι κλπ.). Κατά τον 10ο αιώνα άρχισε να αναπτύσσεται μοναστική κοινότητα στο φαράγγι του Λούσιου.

Σύγχρονη εποχή

Η περιοχή του Μαινάλου πρωτοστάτησε στην επανάσταση του 1821. Η περιοχή αυτή παρείχε στην επανάσταση πυρομαχικά από τους μπαρουτόμυλους της Δημητσάνας, ασφαλή ορμητήρια από τα δύσβατα ορεινά της περιοχής, και στρατό από τα επαναστατημένα χωριά. 
Σήμερα κοντά στην κορυφή Οστρακίνα λειτουργεί χιονοδρομικό κέντρο και καταφύγιο. Στο χωριό Χρυσοβίτσι υπάρχει το Μουσείο Δασικής Ιστορίας Μαινάλου, αφιερωμένο στην ιστορία της βιομηχανικής επανάστασης στον αρκαδικό χώρο και στη σημασία του Μαινάλου για την ιστορία του τόπου.
Ενθαλπία ανάμειξης

Η ενθαλπία ανάμειξης (enthalpy of mixing) (ή θερμότητα ανάμειξης (heat of mixing)) είναι η θερμότητα που απορροφάται ή εκλύεται κατά την ανάμειξη δύο χημικών ουσιών (που δεν αντιδρούν μεταξύ τους). Όταν η ενθαλπία της ανάμειξης είναι θετική, η ανάμειξη είναι ενδόθερμη, ενώ αρνητική ενθαλπία ανάμειξης σημαίνει εξώθερμη ανάμειξη. Σε ιδανικά μείγματα (ideal mixtures) η ενθαλπία ανάμειξης είναι μηδέν. Σε μη ιδανικά μείγματα η θερμοδυναμική ενεργότητα (thermodynamic activity) κάθε συστατικού διαφέρει από τη συγκέντρωσή του κατά τον συντελεστή ενεργότητας (activity coefficient).
Μια γνωστή προσέγγιση για τον υπολογισμό της θερμότητας ανάμειξης είναι η θεωρία διαλύματος των Φλόρι-Χάγκινς (Flory–Huggins solution theory) για πολυμερή διαλύματα.
Απόστολος Κατσιφάρας

Βιογραφία

Γεννήθηκε το 1959 στο Καλέντζι Αχαΐας και είναι ανηψιός του Γιώργου Κατσιφάρα, υπουργού των κυβερνήσεων του Ανδρέα Παπανδρέου.  
Αποφοίτησε από το λύκειο Ερυμάνθειας και εν συνεχεία σπούδασε Διοίκηση και Οικονομία στο ΤΕΙ Πάτρας. Υπήρξε στέλεχος του Ελληνικού Οργανισμού Τουρισμού (E.O.T.) από το 1981 έως και το 2004.  
Παράλληλα ασχολήθηκε με την τοπική αυτοδιοίκηση και εξελέγη νομαρχιακός σύμβουλος Αχαΐας το 1994, 1998 και 2002. 
Το 2004 έθεσε υποψηφιότητα για τις βουλευτικές εκλογές με την υποστήριξη του ΠΑ.ΣΟ.Κ., στις οποίες και εξελέγη. Επανεξελέγη το 2007 και 2009. Στην κυβέρνηση του Γιώργου Παπανδρέου διορίστηκε υφυπουργός Δικαιοσύνης, Διαφάνειας και Ανθρωπίνων Δικαιωμάτων τον Οκτώβριο του 2009, θέση από την οποία παραιτήθηκε τον Σεπτέμβριο του 2010 για να διεκδικήσει τη θέση του περιφερειάρχη Δυτικής Ελλάδος. 
Στις περιφερειακές εκλογές το Νοέμβρη του 2010 εξελέγη από τον πρώτο γύρο περιφερειάρχης Δυτικής Ελλάδος με την υποστήριξη του ΠΑ.ΣΟ.Κ. Στις περιφερειακές εκλογές του Μαΐου 2014 επανεξελέγη περιφερειάρχης Δυτικής Ελλάδος στο δεύτερο γύρο επικρατώντας του Ανδρέα Κατσανιώτη. Στις περιφερειακές εκλογές του 2019 τον διαδέχθηκε στη θέση του περιφερειάρχη Δυτικής Ελλάδας ο Νεκτάριος Φαρμάκης.
Είναι νυμφευμένος με την Ρούλα Καραγιάννη και έχει αποκτήσει δύο παιδιά, την Μελίνα-Αμαλία και τον Γιάννη.
Θόδωρος Παπαδόπουλος

Βιογραφία

Γεννήθηκε το 1931 και σπούδασε νομικά στη Θεσσαλονίκη.  Ξεκίνησε να εργάζεται ως δικηγόρος τη δεκαετία του '60. Ανέπτυξε φιλανθρωπική δραστηριότητα, ενώ ως δικηγόρος συνέδραμε τους φτωχούς πελάτες του, χωρίς να τους παίρνει χρήματα για τα παράβολα. Εντάχθηκε αρχικά στην ΕΠΕΝ, εν συνεχεία όμως προσχώρησε στη Νέα Δημοκρατία. Ήταν παντρεμένος με 3 παιδιά και 3 εγγόνια.

Βουλευτής

Εξελέγη βουλευτής Σερρών με τη ΝΔ για πρώτη φορά το 1981 με 10.832 σταυρούς προτίμησης και επανεξελέγη το 1985, τον Ιούνιο και το Νοέμβριο του 1989 και τον Απρίλιο του 1990. Το 1993 ήταν ξανά υποψήφιος βουλευτής Σερρών, έλαβε 14.291 ψήφους και δεν εξελέγη.
Πέθανε από καρκίνο το καλοκαίρι του 2015 και κηδεύτηκε από το ναό Κωνσταντίνου και Ελένης στο Α’ κοιμητήριο Σερρών.
Φτηνή Ποπ για την Ελίτ

Σημαντικότερες διακρίσεις

Στο τεύχος 6-13 Απριλίου 2006 του περιοδικού Αθηνόραμα, «o πιο αυστηρός Έλληνας μουσικοκριτικός που υπήρξε ποτέ», Αργύρης Ζήλος, βαθμολόγησε τον δίσκο με 4,5/5 αστέρια, ενώ τον Νοέμβριο της ίδιας χρονιάς η Φτηνή Ποπ για την Ελίτ ονομάστηκε από το μουσικό περιοδικό Sonik «o σημαντικότερος ελληνικός δίσκος της δεκαετίας μέχρι στιγμής». Στο επετειακό 100ό τεύχος του ίδιου περιοδικού, ο δίσκος βρέθηκε στην 1η θέση της λίστας “Τα 100 ελληνικά άλμπουμ της Sonik δεκαετίας”.
In vitro

in vitro μετάλλαξη

Η λεγόμενη in vitro μετάλλαξη (in vitro mutagenesis) είναι ειδική μέθοδος εξ ενός συνόλου άλλων που επιτρέπει την εισαγωγή σ΄ ένα μόριο DNA μια τυχαία ή συγκεκριμένη μετάλλαξη. Στην αρχή αφαιρείται από το κύτταρο το DNA που πρόκειται να μεταλλαχθεί, γίνεται η μετάλλαξη εκτός κυττάρου και στη συνέχεια επανεισάγεται σ΄ αυτό.

in vitro ενίσχυση DNA

Η λεγόμενη in vitro ενίσχυση DNA (in vitro DNA amlification) πρόκειται για ειδική μέθοδο ενίσχυσης DNA που πραγματοποιείται σε δοκιμαστικό σωλήνα. Δείτε σχετικά αλυσιδωτή αντίδραση πολυμεράσης.

in vitro σύνθεση

Η λεγόμενη in vitro σύνθεση (in vitro packaging), είναι η σύνθεση μολυσματικών μορίων βακτηριοφάγων, (ή φάγων), με χρησιμοποίηση εκχυλίσματος από μολυσμένα κύτταρα φάγων, που γίνεται σε δοκιμαστικό σωλήνα.

in vitro μεταγραφή

Η λεγόμενη in vitro μεταγραφή (in vitro transcription) είναι ένα σύστημα ελεύθερο από κύτταρα που περιέχει όλα τα απαραίτητα ένζυμα, και κάποια άλλα συστατικά για τη μεταγραφή αλληλουχιών DNA.
Χρυσά κύπελλα από το Βαφειό της Λακωνίας

Ιστορικό της εύρεσης

Τα κύπελλα βρέθηκαν σε αρχαιολογικές ανασκαφές του Χρήστου Τσούντα το 1888.

Περιγραφή

Είναι κατασκευασμένα από χρυσό με έκτυπες ανάγλυφες απεικονίσεις. Το ένα κύπελλο περιγράφει την αιχμαλωσία τριών ταύρων με δίχτυ, κατά την οποία τραυματίζονται οι δύο θαρραλέοι κυνηγοί. Το δεύτερο κύπελλο αφηγείται σε τρεις σκηνές την αιχμαλωσία ταύρου με θηλιά στο πόδι, η οποία αφηγείται από δεξιά προς τα αριστερά.

Ερμηνεία

Οι σκηνές παριστάνουν σύλληψη ταύρου, που ίσως να σχετίζεται με τον μύθο της Πασιφάης και τα μινωικά ταυροκαθάψια. Ίσως η σύλληψη του ταύρου να γίνονταν για θρησκευτικούς σκοπούς ή η σκηνές τους να επαναλαμβάνονταν στον αγωνιστικό χώρο. Τα ιερά ζώα εκτός που ήταν μεγαλόσωμα και άγρια, είχαν και μεγάλα και μυτερά κέρατα, πολύ επικίνδυνα για τους θηρευτές τους. Αυτό μαρτυρεί και το δραματικό σκηνικό που δείχνει έναν από τους κυνηγούς να τινάζεται από τον ταύρο στον αέρα.

Χρονολόγηση

Πρόκειται για πολύτιμα έργα Μυκηναϊκής εποχής του 16ου - 15ου αιώνα π.Χ. που ίσως να κατασκευάστηκαν στην Πελοπόννησο. Τοιχογραφία με παρόμοια εικόνα στόλιζε το ανάκτορο της Κνωσού.
Συρράκο Ιωαννίνων

Ο οικισμός

Το Συρράκο είναι ανακηρυγμένος παραδοσιακός οικισμός. Διατηρεί αναλλοίωτη την παραδοσιακή ηπειρώτικη αρχιτεκτονική με τα πετρόχτιστα σπίτια, με στέγες από σχιστόλιθο. Μαζί με τους γειτονικούς Καλαρρύτες είναι τα μόνα χωριά που διατηρούν αυτή την αρχιτεκτονική στα νότια του νομού Ιωαννίνων, κάτι που είναι πιο συνηθισμένο στα βόρεια του νομού στην περιοχή των Ζαγοροχωρίων. Πολλά οικήματα είναι μεγάλα και πλούσια, κάτι που μαρτυρά την οικονομική άνθηση του Συρράκου στο παρελθόν. Ανάμεσά τους ξεχωρίζει το παλιό πέτρινο, τριώροφο σχολείο, το οποίο είναι και το μεγαλύτερο κτίσμα του χωριού.
Στο Συρράκο  δεν επιτρέπονται μηχανοκίνητα οχήματα με αποτέλεσμα να διατηρείται άθικτο το παραδοσιακό του χρώμα. Η παρουσία οχημάτων επιτρέπεται μέχρι την είσοδο του χωριού, οπού ένα πέτρινο γεφύρι συνδέει το χωριό με τον σύγχρονο δρόμο.

Ιστορία

Το Συρράκο χτίστηκε περίπου τον 15ο αιώνα από Βλαχόφωνους, κατά κύριο λόγο, πληθυσμούς. Στη διάρκεια της τουρκοκρατίας αποτέλεσε πρωτεύουσα της αυτοδιοίκητης ορεινής κοινότητας του Μαλακασίου, η οποία περιλάμβανε ορεινά χωριά στα όρια των σημερινών νομών Ιωαννίνων και Τρικάλων. Την περίοδο αυτή γνώρισε σημαντική οικονομική ανάπτυξη χάρη στην κτηνοτροφία και το εμπόριο και, κυρίως, την αργυροχρυσοχοΐα που διαδόθηκε στο χωριό από τους γειτονικούς Καλαρρύτες. 
Το Συρράκο συμμετείχε στην την επανάσταση του 1821  με αρχηγό τον Ιωάννη Κωλέττη και μαζί με τους γειτονικούς Καλαρρύτες ήταν τα μοναδικά χωριά της Ηπείρου που συμμετείχαν στην επανάσταση κατά τον πρώτο χρόνο της. Η επανάσταση στην περιοχή καταπνίγηκε γρήγορα από δυνάμεις του Χουρσίτ Πασά και το χωριό κάηκε ολοσχερώς. Ξαναχτίστηκε στο διάστημα 1825-1828 και τα επόμενα χρόνια απέκτησε πάλι οικονομική δύναμη.
Το Συρράκο απελευθερώθηκε από τον ελληνικό στρατό στις 23 Νοεμβρίου του 1912, κατά τη διάρκεια των Βαλκανικών Πολέμων. Στη συνέχεια αποτέλεσε έδρα κοινότητας, η οποία διατηρήθηκε μέχρι το 2010 οπότε και καταργήθηκε με την εφαρμογή του σχεδίου Καλλικράτης.
Βαλκυρίες

Σύγχρονη τέχνη

Στην σύγχρονη τέχνη οι βαλκυρίες συχνά απεικονίζονται ως όμορφες κοπέλες με ασπίδες σε φτερωτά άλογα, οπλισμένες με κράνη και ακόντια. Ωστόσο η φράση ίππος βαλκυρίας περιέγραφε τον λύκο, άρα αντίθετα με το στερεότυπο δεν ίππευαν φτερωτά άλογα. Μάλλον ίππευαν αγέλες λύκων που σύχναζαν στα πτώματα νεκρών πολεμιστών.

Ιδιότητες

Οι ίδιες οι βαλκυρίες θεωρούνταν πως είχαν συγγένεια με τα κοράκια, τα οποία πετούσαν πάνω από τα πεδία μαχών και επέλεγαν πτώματα. Έτσι, οι αγέλες των λύκων και τα κοράκια που καθάριζαν το πεδίο μάχης μετά τη λήξη μπορεί να γίνονταν αντιληπτά ως υπηρέτες ενός υψηλότερου σκοπού.
Ο στόχος των βαλκυριών ήταν να επιλέγουν τους πιο ηρωϊκούς από αυτούς που είχαν σκοτωθεί σε μάχη και να τους μεταφέρουν στη Βαλχάλλα. Αυτό ήταν απαραίτητο γιατί ο Οντίν χρειαζόταν πολεμιστές να πολεμήσουν με το μέρος του στην προκαθορισμένη μάχη στο τέλος του κόσμου, το Ράγκναροκ.
Πολλές από τις βαλκυρίες αναφέρεται πως είχαν θνητούς γονείς.
Ταξιάρχης Γρεβενών

Μονή των Παμμεγίστων Ταξιαρχών Μιχαήλ και Γαβριήλ

Η Μονή Παμμεγίστων Ταξιαρχών χτισμένη περί το 1833, σύμφωνα με εντοιχισμένη πλάκα βρίσκεται δυτικά και σε κοντινή απόσταση από το χωριό. Βάσει γραπτής μαρτυρίας (κατάστιχου) που βρέθηκε στην μονή υφίστανται στοιχεία για την οικονομία της εποχής, τις εμπορικές συναλλαγές, τις τιμές υλικών και τις χρησιμοποιούμενες μονάδες μέτρησης. Πιθανολογείται η ύπαρξη ναΐσκου (μικρομονάστηρο) πριν την ολοκλήρωση της μονής σε προγενέστερες ημερομηνίες που εξελίχθηκε σταδιακά σε πλήρη μονή χάρη σε δωρεές

Αθλητικός Σύλλογος Ταξιάρχη

Ο Αθλητικός Σύλλογος Ταξιάρχη ιδρύθηκε το 1975 από κατοίκους της τοπικής κοινότητας Ταξιάρχη. Σύμφωνα με τα αρχεία του συλλόγου (φύλλα αγώνος, φωτογραφίες κ.α.) η ομάδα αγωνιζόταν στα τοπικά πρωταθλήματα ανελλιπώς μέχρι τις αρχές της δεκαετίας του 1990. Μία από τις αιτίες αδρανοποίησης της ομάδας ήταν πως σύλλογος αγωνιζόταν πάντοτε σε γειτονικά γήπεδα και κατέστη αδύνατον εκείνη την εποχή να αποκτήσει την δική του έδρα. Σημαντική προσωπικότητα του συλλόγου ο προπονητής Γιώργος Ζαρίντας, πρώην τερματοφύλακας του Α.Ο. Τρίκαλα στην Α' Εθνική και προπονητής της ομάδας του Πυρσού Γρεβενών που αγωνίστηκε στην Β' Εθνική.

2000 - 2014

Στις αρχές του 2000 ξεκίνησαν οι εργασίες κατασκευής γηπέδου, όμως το γήπεδο δεν ολοκληρώθηκε ποτέ. Το 2002 ο σύλλογος επαναδραστηριοποιήθηκε και αγωνίστηκε στην Γ' κατηγορία της Ε.Π.Σ. Γρεβενών. Όμως σύντομα μετά και την ολοκλήρωση του πρωταθλήματος 2003-04 η ομάδα σταμάτησε να συμμετέχει στα πρωταθλήματα της Ε.Π.Σ. Γρεβενών. Για τα επόμενα 11 χρόνια η ομάδα αγωνιζόταν μόνο στα τοπικά ποδοσφαιρικά τουρνουά παίδων και νέων του Δήμου Ηρακλεωτών.

2015 - Σήμερα

Το 2015 η νεολαία της τοπικής κοινότητας Ταξιάρχη πήρε την πρωτοβουλία να επαναδραστηριοποιήσει τον σύλλογο και έκτοτε αγωνίζεται ανελλιπώς στην Β' κατηγορία της Ε.Π.Σ. Γρεβενών. Την περίοδο 2015-16 η ομάδα κατέκτησε την 5η θέση στο πρωτάθλημα της Β' κατηγορίας. Την περίοδο 2016-17 η ομάδα κατέκτησε την 3η θέση στο πρωτάθλημα και για τον θεσμό του κυπέλλου έφτασε στα ημιτελικά της διοργάνωσης. Επίσης η ομάδα συμμετείχε με εθελοντές στην διοργάνωση του παγκόσμιου πρωταθλήματος enduro gp  από τον Μ.Ο.Γ. (Μοτοσυκλετικός Όμιλος Γρεβενών) και της απονεμήθηκε τιμητική πλακέτα για την προσφορά της. 
Το πρώτο έμβλημα της ομάδας ήταν ένα τριφύλλι. Το 2015 άλλαξε και στην θέση του μπήκαν τα αρχικά γράμματα της ονομασίας του συλλόγου. Στο καινούριο σήμα επίσης προστέθηκαν 3 φύλλα καπνού γιατί οι κάτοικοι του Ταξιάρχη ως επί το πλείστον είναι καπνοπαραγωγοί.
Στέφανος Ρόκος

Σπουδές

Από το 1995 έως το 2000 σπούδασε ζωγραφική στην Ανωτάτη Σχολή Καλών Τεχνών της Αθήνας με δάσκαλο τον Τριαντάφυλλο Πατρασκίδη και τoν Γιώργο Μήλιο. Παράλληλα παρακολούθησε μαθήματα χαρακτικής στο εργαστήριο του Γ. Μήλιου. Το 2002 απέκτησε μεταπτυχιακό τίτλο σπουδών στη χαρακτική από το Wimbledon School of Art του Λονδίνου, όπου φοίτησε με υποτροφία του ιδρύματος Προποντίς. Από το 2005 έως το 2007 ήταν υπότροφος του ΙΚΥ για την εκτέλεση καλλιτεχνικού έργου.

Έργο

Έχει πραγματοποιήσει ατομικές και ομαδικές εκθέσεις στην Ελλάδα και στο εξωτερικό.

Ατομικές εκθέσεις

2019: Stefanos Rokos: Nick Cave & The Bad Seeds’ No More Shall We Part, 14 paintings 17 years later, Bernaerts Gallery / Αμβέρσα, Βέλγιο.
2019: Stefanos Rokos: Nick Cave & The Bad Seeds’ No More Shall We Part, 14 paintings 17 years later, Μουσείο Μπενάκη/ Πειραιώς 138, Αθήνα.
2016: Η Εποχή του Ηλεκτρισμού, Art Thessaloniki 2016 (Αίθουσα Τέχνης Αγκάθι), HELEXPO, Θεσσαλονίκη.
2016: Η Εποχή του Ηλεκτρισμού, Follow your Art Gallery, Κύθηρα. 
2016: Η Εποχή του Ηλεκτρισμού, Art Athina 2016 (Αίθουσα Τέχνης Αγκάθι), TaeKwoDo, Π.Φάληρο.
2016: Η Εποχή του Ηλεκτρισμού, Πινακοθήκη Βογιατζόγλου, Αθήνα.
2015: Revert to Disarray in Antwerp, Museumstraat25, Αμβέρσα, Βέλγιο.
2013: Revert to Disarray: Life After Horror & Romance, Neu Gallery, Λονδίνο, Η.Β.
2013: Επιστροφή στην Αποδιοργάνωση, Art Athina 2013 (Αίθουσα Τέχνης Αγκάθι), TaeKwoDo, Π.Φάληρο. 
2011: Τρόμος και Ρομάντζο σε Έναν Άλλον Πλανήτη, CK Art Gallery, Λευκωσία, Κύπρος.
2010: Τρόμος και Ρομάντζο σε Έναν Άλλον Πλανήτη, Αίθουσα Τέχνης Αγκάθι, Αθήνα.
2010: Τρόμος και Ρομάντζο σε Έναν Άλλον Πλανήτη>The Prequel, Art Athina 2010 (Αίθουσα Τέχνης Αγκάθι), TaeKwoDo, Π.Φάληρο.
2008: Η Πρώτη Επαφή με τη Φύση, Art Athina 08 (Αίθουσα Τέχνης Αγκάθι), Helexpo, Αθήνα.
2007: Μετά το Δείπνο, Art Athina 07 (Αίθουσα Τέχνης Αγκάθι), Helexpo, Αθήνα.
2006: Ζωγραφική, Αίθουσα Τέχνης Γιομιστή Κεφαλή, Σίφνος.
2005: Θόρυβος και Χρήσιμα Αντικείμενα, Αίθουσα Τέχνης Αγκάθι, Αθήνα.
2002: Ζωγραφική, Αίθουσα Τέχνης Αμυμώνη, Ιωάννινα.
2001: Ζωγραφική, Αίθουσα Τέχνης Αγκάθι, Αθήνα.
Μπολτγουντίτης

Εμφάνιση, παραγενέσεις

Είναι ορυκτό που σχηματίζεται από την οξείδωση και την αλλοίωση των πρωτογενών ουρανιούχων μεταλλευμάτων, κυρίως του ουρανινίτη. Απαντάται στις εξωτερικές κυρίως ζώνες εξαλλοίωσης γεμίζοντας ρωγμώσεις σχετικά μακριά από τον πρωτογενή ουρανινίτη. Εμφανίζεται, επίσης, σε πηγματιτικές - ψαμμιτικές ουρανιούχες αποθέσεις στο οροπέδιο του Κολοράντο.
Ορυκτά με τα οποία συνδέεται, πλην του ουρανινίτη, είναι ο μπεκερελίτης, ο φουρμαριερίτης, ο φωσφοουρανυλίτης, η γύψος και ο φθορίτης.
Εκτός από το Κολοράντο ανευρίσκεται επίσης στις Πολιτείες Νεβάδα, Γιούτα, Καλιφόρνια και Πενσιλβάνια των ΗΠΑ, στη Σκωτία, στη Ρουάντα, στην περιοχή Λα Ριόχα της Αργεντινής, στην Ιαπωνία και στη Νότια Αυστραλία. Αναφέρονται, επίσης, μικρές εμφανίσεις του και σε άλλες περιοχές του πλανήτη.
Δεν ανευρίσκεται στην Ελλάδα.
Λουτσιάνα Καστελίνα

Βιογραφία

Γεννήθηκε το 1929 στη Ρώμη και σπούδασε νομική στο Πανεπιστήμιο Σαπιέντσα της Ρώμης. Ήταν μία από τους ιδρυτές της εφημερίδας Il manifesto.
Ήταν μέλος της  Βουλής των Αντιπροσώπων της Ιταλίας από το 1976 έως το 1987 και από το 1992 έως το 1994. Επίσης, από το 1979 έως το 1999 ήταν μέλος του Ευρωπαϊκού Κοινοβουλίου.
Στις προεδρικές εκλογές της Ιταλίας, ήταν υποψήφια πρόεδρος της Ιταλίας με τη στήριξη του κόμματος Αριστερά Οικολογία Ελευθερία. Στις ευρωεκλογές του 2019 είναι υποψήφια ευρωβουλευτής με τον ΣΥΡΙΖΑ.
Άντα (Βουκόσαβλιε)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Μακαρονησία

Ετυμολογία

Η ονομασία Μακαρονησία προέρχεται από τις Νήσους των Μακάρων, κατά την αρχαία ελληνική μυθολογία νησιά πέρα απο τις Ηράκλειες στήλες στα οποία μετέβαιναν οι ψυχές των ηρώων και άλλων επιφανών αντρών μετά τον θάνατο τους.
Σχολή Επιστημών Γεωπονίας και Δασολογίας Δ.Π.Θ.

Εγκαταστάσεις

Οι εγκαταστάσεις της Σχολής στην Ορεστιάδα χρησιμοποιούνται από κοινού και από τα δύο τμήματα και αποτελούνται από το κεντρικό κτίριο, τη βιβλιοθήκη, το συγκρότημα των Αμφιθεάτρων, το κτίριο των Εργαστηρίων, το συγκρότημα των Φοιτητικών Εστιών και για τις εκπαιδευτικές και ερευνητικές ανάγκες του Τμήματος Αγροτικής Ανάπτυξης το Αγρόκτημα της Σχολής που βρίσκεται στο κτήμα του τοπικού Σταθμού Γεωργικής Έρευνας.
Κυτταρικό αυτόματο

Περιγραφή

Πρόκειται για μια «κοινωνία» ατόμων (ψηφιακών και όχι μόνο), που κινούνται καθώς περνά ο χρόνος σε ένα πλέγμα (είτε τετραγώνων είτε άλλων σχημάτων που είναι συνήθως δισδιάστατα) με βάση προκαθορισμένους απλούς κανόνες. Με βάση τους κανόνες αυτούς, κινούνται, ζευγαρώνουν, γεννούν και πεθαίνουν, ή ακόμα τρέφονται. Όσο περιπλοκότερες λειτουργίες τούς δοθούν, τόσο περισσότερα μπορούν να κάνουν.

Χρησιμότητα

Τέτοιου είδους πειράματα χρησιμεύουν κατ' αρχάς στην προσομοίωση της συμπεριφοράς ζωντανών βιολογικών οργανισμών. Αλλά έχουν επίσης και άλλες εφαρμογές. Για παράδειγμα, μελετάται έτσι η αυτοοργάνωση μιας κοινωνίας ανεξαρτήτων μελών, η εξέλιξή της, η δημιουργία εικόνας τάξης από μια τυχαία κατάσταση αταξίας, ακόμα και η μαθηματική τυχαιότητα σε μια κοινότητα. Παράλληλα όμως, μπορεί να είναι και ένα πολύ ενδιαφέρον ερευνητικό παιχνίδι, με εντελώς απρόβλεπτη και χαοτική συμπεριφορά των ατόμων του.
Εθνική Περού U20 (ποδόσφαιρο ανδρών)

Η Εθνική Περού U20 εκπροσωπεί το Περού στις διεθνής ποδοσφαιρικές διογανώσεις όπως το South American Youth Championship. Έχει συμμετάσχει σε όλες τις διοργανώσεις του South American Youth Championship, αλλά ποτέ δεν προκρίθηκε σε τελική φάση του Παγκοσμίου Κυπέλλου U20. Καλύτερη θέση που κατέκετησε στο South American Youth Championship ήταν η 3η το 1967. Έδρα της ομάδας είναι το Estadio Nacional de Lima.